|  |  |
| --- | --- |
| **IZVJEŠĆE O SAVJETOVANJU S JAVNOŠĆU U POSTUPKU DONOŠENJA**  **ODLUKE O UVJETIMA, MJERILIMA I POSTUPKU ZA KUPNJU STANOVA IZ PROGRAMA DRUŠTVENO POTICANE STANOGRADNJE NA PODRUČJU GRADA PULE-POLA**  Nositelj izrade izvješća: Grad Pula - Pola, Upravni odjel za komunalni sustav i upravljanje imovinom  Pula, 12. srpnja 2022. godine | |
| **Naziv akta za koji je provedeno savjetovanje s javnošću** | [**Nacrt prijedloga Odluke o uvjetima, mjerilima i postupku za kupnju stanova iz Programa društveno poticane stanogradnje na području Grada Pule-Pola**](https://www.pula.hr/site_media/media/filer_public/90/f7/90f71236-0716-4456-a97e-81a3834bea2f/odlukao_o_uvjetima_mjerilima_i_postupku_za_kupnju_stanova_pos.docx) |
| **Naziv tijela nadležnog za izradu nacrta / provedbu savjetovanja** | Upravni odjel za komunalni sustav i upravljanje imovinom |
| **Razlozi za donošenje akta i ciljevi koji se njime žele postići uz sažetak ključnih pitanja** | Osnovni razlog donošenja ove U skladu s odredbama članka 11. Zakona o pravu na pristup informacijama („Narodne novine“ br. 25/13 i 85/15) Grad Pula-Pola, pri donošenju Odluke, provodi savjetovanje sa zainteresiranom javnošću s ciljem upoznavanja javnosti s Nacrtom prijedloga Odluke i pribavljanjem mišljenja, primjedbi i prijedloga zainteresirane javnosti, kako bi isti, ukoliko su zakonito i stručno utemeljeni, bili prihvaćeni i u konačnosti ugrađeni u odredbe Odluke. |
| **Objava dokumenata za savjetovanje**  **Razdoblje provedbe savjetovanja** | https://www.pula.hr/hr/eusluge/ekonzultacije/ekonzultacije-u-tijeku/79/nacrt-prijedloga-odluke-o-uvjetima-mjerilima-i-postupku-za-kupnju-stanova-iz-programa-drustveno-poticane-stanogradnje-na-podrucju-grada-pule-pola/ |
| Internetsko savjetovanje s javnošću provedeno je u razdoblju od od 10. lipnja 2022. godine do zaključno 11. srpnja 2022. godine. |
| **Pregled osnovnih pokazatelja uključenosti savjetovanja s javnošću** | U za to propisanom roku zaprimljeno je 5 prijedloga podnesenih od strane zainteresirane javnosti. |
| **Troškovi provedenog savjetovanja** | Provedba javnog savjetovanja nije iziskivala dodatne financijske troškove. |

**Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje**

|  |  |  |  |
| --- | --- | --- | --- |
| **RB** | **Sudionik savjetovanja (ime i prezime pojedinca, naziv organizacije)** | **Tekst zaprimljenog prijedloga ili mišljenja** | **Status prijedloga ili mišljenja (prihvaćanje/neprihvaćanje s obrazloženjem)** |
| **1.** | L.M. | **Zaprimljeno 11.06.2022.**  Poštovani,  Zainteresirana sam za kupnju stana za obitelj, pa su mi potrebne informacije o uvjetima i postupku za kupnju stanova iz Programa društveno poticane stanogradnje u Puli. Molim vas za opširnije ili detaljne informacije o navedenom da bi mi mogli dalje prikupiti sve potrebno, ako prema tim uvjetima imamo pravo na kupnju stana.  Zahvaljujem, | **Ne prihvaća se**  Ne radi se o prijedlogu ili mišljenju već o zahtjevu za dodatnim informacijama vezano za podnošenje zahtjeva. |
| **2.** | I.K. | **Zaprimljeno 22.06.2022.**  Postovani,  Molim Vas da mi pojasnite jednu stavku vezano za uvjete ostvarivanja prava na POS stanova u Puli.  Odluka, cl. 3, tocka 1- "ako podnositelj ili clanovi kucanstva nisu nikad imali u vlasnistvu nekretninu stambene namjene". Obzirom da sam imala stan u suvlasnistvu 50:50 kupljen stambenim  kreditom sa hipotekom te da sam se nakon rastave 2016. godine u podjeli bracne stecevine odrekla svoje polovice i prepustila nekretninu i kredit bivsem partneru, imam li pravo sudjelovati u natjecanju na javnom pozivu buduci da nemam rijeseno stambeno pitanje? | **Ne prihvaća se**  Ne radi se o prijedlogu ili mišljenju već o zahtjevu za pojašnjenjem odredbe Odluke. |
| **3.** | Knjiga Art | **Zaprimljeno 23.06.2022.**  Poštovani!  Zanimaju me jedna stvar vezana uz buduće posove stanove koja se navodi u Odluci, da mi malo pojasnite uz moje podpitanje:  - “Odgovarajućim stanom ne smatra se stan u vlasništvu fizičke osobe koji koristi zaštićeni najmoprimac” (članak 3, stavak 1)   - što to točno znači?  Naime, pokojna baka ostavila je polovicu svoga stana meni a polovicu mome bratiću - uz sudsku zabilježbu da do kraja svoj života taj stan imaju pravo koristiti troje njene djece od kojih dvoje tamo kontinuirano žive (nemaju drugu opciju stanovanja), dok ja živim kao podstanar. Molim vas, imam li pravo podnijeti zahtjev budući da ne mogu ući u taj stan osim kao gost?  Zahvaljujem,  KA  -- | **Ne prihvaća se**  Ne radi se o prijedlogu ili mišljenju već o zahtjevu za pojašnjenjem odredbe Odluke. |
| **4.** | M.N. | **Zaprimljeno 02.07.2022.**  Članak 9.   Samtram da bi bodovanje po životnoj dobi treba biti na slijedeći naćin:   a) do 30 godina 10 bodova.   b) od 30 do 45 godina 8 bodova   c) više od 45 godina 6 bodova.    **Obrazloženje:**  Svima u gradu Puli, a pogotovo predlagatelju tj. gradonačelniku puna su usta mladih i kako ih treba zadrzati u gradu Puli, pa kada već svi spominju mlade trebalo bi tim mladim ljudima omogučiti da lakše dođu do svoje prve nekretnine kako bi uz posao imali i još jedan razlog da ne odlaze iz grada Pule.      Članak 10.   Samtram da bi bodovanje temeljem stupnja obrazovanja (stupnja stručne spreme)   treba biti na slijedeći naćin:    a) za magistra struke, stručnog specijalista ili visoku stručnu spremu  1 bod  b) za sveučilišnog prvostupnika, stručnog prvostupnika ili višu stručnu spremu  3 boda  c) za srednju stručnu spremu 10 bodova  d) za nižu stručnu spremu 6 bodova.      **Obrazloženje:**  Ukoliko usporedimo potragu za radnom snagom u gradu Puli vidljivo je da je najviše tražena radna snaga sa nižom stručnom spremom, kao i ona sa srednjom stučnom spremom. Sukladno tome smatram da je moj prijedlog dobar jer bi se radnici takvih zanimanja zadrzali u gradu Puli, uz sve to i sami vidimo da se na gradskom nivou promoviraju i forsiraju skole koje skoluju obrtnicka zanimnja i ugostiteljska zanimnja. Uz sve prije navedeno bitan je i financijski faktor, jer osoba sa srednjom stručnom spremom generalno ima manje prihode od osobe koja je magistar ili koja ima visoku stručnu spremu pa bi joj se prilikom bodovanja izašlo u susret.      **Dodatni obrazloženje za pravopisne greške:**    Lektorirati kompletan tekstodluke jer je pun pravopisnih grešaka. U dijelu teksta stoji **stručnuspremu,** trebalo bi pisati stručnu spremu. Budući da se ipak radi o gradskoj odluci trebalo bi obratiti više pozornosti na pravopis i pravopisne greške.    S osobitim poštovanjem | **Ne prihvaća se**  Cilj programa POS-a je omogućiti građanima kupnju prve nekretnine. Kako se radi o kupnji stanova za koje osoba mora biti kreditno sposobna, smatra se da upravo osobe u životnoj dobi od 30 do 45 godina imaju najbolje uvjete za kreditnu sposobnost. Također, tendencija je da se obitelji najčešće osnivaju upravo u tom rasponu životne dobi.  Iz istog razloga, a i radi privlačenja osoba višeg stupnja obrazovanja, predviđeno je predloženo bodovanje temeljem stupnja obrazovanja.  Zbog navedenog ne prihvaćaju se primjedbe i prijedlozi za izmjenu članaka 9. i 10. Odluke.  Što se tiče grešaka isti će se pregledati i po potrebi ispraviti. |
| **5.** | D.R | **Zaprimljeno 07.07.2022.**  Poštovani!  Glede objavljenog Nacrta Odluke o uvjetima, mjerilima i postupku za kupnju stanova iz Programa društveno poticajne stanogradnje na području Pule, iznosim sljedeće:     1. Članak 3/stavak (1): Zašto podnositelj zahtjeva i članovi obiteljskog domaćinstva moraju ispuniti neopravdani uvjet da „nikada nisu imali na području grada Pule u vlasništvu stan ili kuću“? – ljudi se danas razvode, brakorazvodnom parnicom pojedincima je pripala zajednička nekretnina kao i njen pripadajući kredit, dok je drugoj strani (koja je izvukla deblji kraj) preostalo podstanarstvo i plaćanje rente – a prema navedenom članku takva se osoba ne bi smjela prijaviti (niti bi je njen sadašnji partner smio prijaviti kao člana svog domaćinstva!) na natječaj jer je jednom bila upisana u suvlasništvo nekretnine pod hipotekom koju je naposljetku izgubila kako bi sačuvala zdrave živce od lošeg braka. 2. Zašto se na natječaj mogu prijaviti ljudi koji imaju viška stan ili kuću (ili više njih) u bilo kojem gradu osim na području Grada Pule? (članak 3/stavak (1). Znači, netko u Vodnjanu može imati vilu s bazenom od 1000 m2 (koju iznajmljuje ili renta) i može se prijaviti jer kuća nije na području Grada Pule i podnositelj zahtjeva je prijavljen na pulsku adresu kod roditelja ili u podstanarstvu (koje plaća 1/10 cijene rentanja vile) na što dobiva još dodatne bodove. 3. Po uzoru na Grad Rijeku, gdje su gradski umjetnici dobili stanove po povlaštenom najmu, zašto se ne bi dodatno bodovalo i: 4. –        profesionalne sportaše (prva liga)   –        Članove Društva hrvatskih književnika i Društva hrvatskih pisaca,  –        Članove najviših slikarskih društava na nacionalnoj razini…   1. nejasno je koliko se ostvaruje bodova za djecu koja nisu prijavljena na adresi s rastavljenim podnositeljem zahtjeva nego kod drugog roditelja, a skrbništvo je dodijeljeno pola-pola, te tako pola vremena provode s podnositeljem zahtjev, pola s drugim roditeljem na čiju je adresu dijete prijavljeno.    Zahvaljujem, srdačno,   D.R. | **Djelomično se prihvaća**   1. Ne prihvaća se   POS projekti su projekti u kojem se gradnja u cijelosti financira javnim novcem (JLS i RH) te su u tom smislu i predviđeni uvjeti da se prvenstvo daje osobama koje prvi puta stječu stan za potrebe svog stanovanja (čl.21. Zakona o POS-u), a koje je JLS ovlašten prilagoditi. Cilj je omogućiti građanima kupnju prve nekretnine.   1. Prihvaća se   Kriterij prebivanja na području Grada Pule je bitan, ali isto tako cilj programa POS-a je pomoći mladim obiteljima u kupnji prve nekretnine, a ne nikako omogućavati stjecanje dodatne nekretnine. U tom smislu smatra se prihvatljivo ograničiti područje na područje bivše SO Pula u smislu vlasništva useljivog stana ili kuće.   1. Ne prihvaća se   Grad Pula ima Odluku o najmu stanova kojom se između ostalo rješavaju i stanovi za službene potrebe, ovdje se radi o kupnji stanova (u cijelosti povlaštena za sve sudionike)   1. Ne prihvaća se   Odlukom nije moguće predvidjeti i propisati sve potencijalne specifičnosti i situacije, te se iz tog razloga prijedlog ne prihvaća. |